als_Latn dik_Latn sag_Latn
13 mars 2015 - Policia italiane vetëm sot bëri publike hollësitë e arrestimit më 9 mars të dy shqiptrëve për drogë në Milano.
Elio Mema, 31 vjeç pa leje qëndrimi në Itali dhe Dardan Lushakaj, 29 vjeç me precedentë të vegjël penalë u arrestuan nga skuadra e lëvizshme e policisë së Milanos. Ata u kapën pranë garazhit, ku në makinë kishin fshehur 5 kile kokainë të ardhur nga Holanda.
Policët civilë në fillim arrestuan Elion, që po largohej nga garazhi dhe më pas prangosën edhe Dardanin brenda në garazh.
Ky operacion antidrogë pati një anë të vecantë, se i gjithë aksioni i policisë për arrestimin e dy korrierëve të drogës u filmua nga kamera e sigurisë së garazhit. Për më shumë hollësi ndiqni filmimin e arrestimit të bërë publik nga policia italiane.
als_Latn als_Latn als_Latn als_Latn